Ringen sluttet

Ringen sluttet ble utgitt i 1936, og er Knut Hamsuns siste tradisjonelle roman. Boken lever opp til tittelen: Den avrunder Hamsuns eget forfatterskap, og hovedpersonen Abel Brodersens liv.<ref>[https://hamsunsenteret.no/no/knut-hamsun/bokene/work/40-the-ring-is-closed «Ringen sluttet», hamsunsenteret.no]</ref>

Det går en skjebnelinje fra Nagel i Mysterier (1892) til Abel i Ringen sluttet. Abel slutter å streve, fremdeles fra et grenseland, fremdeles et unntaksmenneske, men han har lagt ned alle humbugtriksene og sjarlataneriet.

Den enes ønske om å bli sosialt akseptert, er hos Abel blitt til resignasjon.«Ringen sluttet», Norli 

I Ringen sluttet vender Knut Hamsun tilbake til sitt forfatterskaps utgangspunkt, det gåtefulle menneskesinnet. Selv beskrev Hamsun den slik i Gyldendals julekatalog: «Ringen sluttet er både som fantasi og tanke det beste jeg har gjort. Jeg tror nok leseren kan gå ut fra at jeg har litt skjønn på det.»Øystein Rottem: Biografien om Knut Hamsun (s.114), forlaget Gyldendal, Oslo 2006, ISBN 82-05-35468-5

Marie Hamsun forteller i sin erindringsbok Regnbuen'' at ektefellen hadde forsikret henne at dette ble siste bok fra hans hånd. Hun trodde derfor at nå «tok han kvelden». Men snart våknet skrivekløen igjen. Små hauger med papirlapper samlet seg på skrivepulten, og som alltid når en bok var underveis, måtte han reise bort litt for å samle seg om skrivingen. Men nå tilbrakte han, i likhet med barna, det meste av tiden i Oslo i flere år, mens Marie satt alene igjen på Nørholm. Ferdig med Abel Brodersen var han ikke; han tenkte seg en oppfølger om Abels liv i Amerika, med en revolver gjemt i strømpen. Men noen bok ble det ikke av det.Marie Hamsun: Regnbuen kap. III

Referanser

Eksterne lenker
 Utgaven fra 1997 hos Nasjonalbiblioteket.

Kategori:Norske romaner
Kategori:Verk av Knut Hamsun
Kategori:Bøker fra 1936